GiliGold/VAD_KnessetCorpus huggingface dataset:
ארבל אסטרחן: הצעת התיקון הזאת הונחה לקריאה שנייה ושלישית על שולחן הכנסת בדצמבר 2000.
ארבל אסטרחן: לא הצביעו עליה במשך למעלה משנה וחצי – עד יולי 2002, כי הייתה בזמנו מחלוקת האם הוועדה תכריע או תמליץ.
ארבל אסטרחן: זה היה משהו מאוד חריג – שהונח על שולחן הכנסת ולא הצביעו עליו.
ארבל אסטרחן: בשנה וחצי הזאת שהצעת החוק הייתה מונחת על שולחן הכנסת חוק שכר חברי הכנסת שהמשיך להיות בתוקף תוקן.
ארבל אסטרחן: הוכנסה בו הסמכה לקבוע תשלומים לא רק לחברי כנסת, כפי שהיה בחוק, אלא גם למי שחברותו בכנסת הושעתה – חבר כנסת מושעה אחרי השעיה.
ארבל אסטרחן: הסיבה שנעשה בזמנו התיקון הייתה שבמרס 2001 הושעה איציק מרדכי אחרי שהורשע, כל עוד פסק הדין לא היה סופי; התעורר הצורך להחליט מה יהיו תנאיו, שכרו ותשלומים אחרים בעת ההשעיה, ואז תוקן חוק שכר חברי הכנסת וחוק הגמלאות שהסמיכו את ועדת הכנסת לקבוע תשלומים למי שכהונתו הושעתה.
ארבל אסטרחן: ואכן החוק הזה עבר במאי 2001, וביולי 2001 התקבלה בוועדת הכנסת החלטה שנקראת "החלטת שכר חברי הכנסת (שכר וגמלאות למי שחברותו בכנסת הושעתה)".
ארבל אסטרחן: ביולי 2002, כמו שאמרתי, אושר ביטולו של חוק שכר חברי הכנסת וקבלתו של פרק ט' לחוק הכנסת שהסדיר את הוועדה הציבורית.
ארבל אסטרחן: אבל היות שהיה מונח על שולחן הכנסת שעשו את התיקון בחוק שכר חברי הכנסת, בעצם בנוסח החדש גם אין שום התייחסות לקביעת תשלומים למי שחברותו בכנסת הושעתה.
ארבל אסטרחן: אותה החלטה שנקבעה ב-2001, שאגב משווה או יוצרת הקבלה בין חבר כנסת בהשעיה לבין עובד מדינה בהשעיה.
ארבל אסטרחן: ההחלטה קובעת – חצי שנה, חצי משכורת ואחר כך משכורת מלאה.
ארבל אסטרחן: אין תשלומים נלווים וכו', יש התייחסות גם לגמלאות.
ארבל אסטרחן: אותה החלטה היא עדיין בתוקף, ולצערי, גם הצטרכנו להשתמש בה כי מאז איציק מרדכי היו השעיות נוספות של חברי כנסת.
ארבל אסטרחן: חוק הכנסת החדש אמר שכל החלטה שהתקבלה, לפי חוק שכר חברי הכנסת, תעמוד בתוקפה ככל שאינה סותרת החלטה אחרת.
ארבל אסטרחן: אבל בעצם מכיוון שבחוק הכנסת אין הסמכה לוועדת הכנסת לקבוע תשלומים למי שחברותו הושעתה, אם ירצו לתקן את אותה החלטה אין סמכות לוועדת הכנסת כי סמכותה היא רק לגבי חברי כנסת מכהנים.
ארבל אסטרחן: לכן התיקון הקטן פה בא לתקן את פרק ט' בחוק הכנסת שמקים את הוועדה הציבורית, הסמכויות שלה, ואומר שוועדת הכנסת היא זו שמוסמכת לקבל החלטות לגבי שכר ותשלומים לחברי כנסת, לתקן את אותו פרק ולהגדיר שם "חבר כנסת – לרבות מי שחברותו הושעתה, לפי חוק יסוד: הכנסת", מה שאומר שוועדת הכנסת תהיה מוסמכת עם אותו מנגנון של הוועדה הציבורית לקבל החלטות בעניין הזה.
יריב לוין: אני מציע שנקריא לפרוטוקול את הסעיף.
ארבל אסטרחן: הוא בא לתקן את סעיף 50 לחוק הכנסת ולהוסיף הגדרה של חבר הכנסת – לרבות מי שחברותו בכנסת הושעתה לפי סעיף 42ב לחוק יסוד: הכנסת".
ארבל אסטרחן: ראינו שלא צריך פה איזושהי הוראת מעבר או הוראת תחילה כי ההחלטה הקודמת בתוקף.
יריב לוין: הצבעה בעד התיקון לסעיף 50 – רוב נגד – אין נמנעים – אין התיקון לסעיף 50 אושר.
יריב לוין: אני עובר לנושא הראשון שיהיה סעיף ד' כדי שלא נעכב את האנשים מאחר שהוא מחייב קוורום: "בקשת הממשלה להקדמת הדיון בהצעת חוק הבטחת הכנסה (תיקון מס' 14ב)(תיקון), התשע"א-2001.
משה גפני: לא מיסוי מקרקעין?
יריב לוין: אנחנו דנים כרגע במתן פטור מחובת הנחה בקריאה הראשונה ולא בכל הקריאות כמו שאנחנו עושים תמיד.
דוד רותם: אני מבין שבקשת הממשלה היא בכל הקריאות, למה לא לאשר להם?
יריב לוין: כי אני לא מאשר אף פעם בכל הקריאות.
דוד רותם: אם זה הממשלה, אני מציע – בכל הקריאות.
ירדנה מלר הורוביץ: הם קלטו את זה בבקשה הראשונה ושנייה ושלישית.
יריב לוין: אני הבנתי שהם ביקשו, אני לא מאשר בכל הקריאות אף פעם.
דוד רותם: תביא להצבעה.
דוד רותם: אני בעד לאשר את זה גם בקריאה השנייה והשלישית.
יריב לוין: אני לא.
דוד רותם: בסדר, תצביע.
רועי קרת: היום, לפי סעיף 14ב לחוק הביטוח הלאומי, משתלם מענק חימום למי שמתקיימים בו תנאי הזכאות וגר באזור קר, כשתנאי הזכאות נבדקים לראשונה בחודש אוקטובר.
רועי קרת: בחודש שעבר הועלתה במשרד הרווחה הצעה להגדיל קצת את מענק החימום, וכדי שאפשר יהיה ליישם את זה כבר השנה, כיוון שהכנסת חוזרת מפגרה רק בנובמבר – זה אחרי חודש אוקטובר – אנחנו מבקשים להעביר את זה כבר עכשיו בשלוש קריאות.
רועי קרת: הליך החקיקה אצלנו לקח קצת יותר ממה שחשבנו, ולכן הגענו לכאן כי חסרות לנו כמה שעות כדי להעביר את זה בשלוש קריאות לפני שהפגרה נכנסת לתוקף.
יריב לוין: אמנם באופן רגיל אני מחויב להצביע בעד כל מה שאתה מבקש, אבל המצב הוא שאם יהיה צורך נעשה ישיבה נוספת ונאשר את זה לקריאה שנייה ושלישית כי שם לא צריך קוורום.
יריב לוין: אבל על סמך הניסיון פה יש לי סיבות טובות לכך שאני רוצה לראות שזה בכלל עובר בקריאה ראשונה.
יריב לוין: השר הגיע לסיכום גם עם סיעות האופוזיציה בעניין הזה.
יריב לוין: חבר הכנסת אלקין, יש הסכמה בעניין הזה?
קריאה: רק בחלקן - - -
זאב אלקין: בכל מקרה, אדוני היושב ראש, אני יכול להגיד לך שאם לא תהיה הסכמה עם סיעות האופוזיציה החוק לא יעלה היום.
יריב לוין: נכון, ואז הפטור הוא למעשה מיותר.
יריב לוין: לכן אני שואל.
זאב אלקין: הוא מבקש היום כי הוא לא יגמור.
זאב אלקין: הוא יודע מאתנו, רק בתנאי שכולכם תסכימו כי יש פה סיכום מאוד ברור מה עולה היום ומה לא עולה היום.
זאב אלקין: אני מניח שהנושא הוא כזה שתהיה הסכמה, אבל עד שהיא לא הושגה יודע גם שר הרווחה שזה לא יוכל לעלות היום, אם יש פטור או אין פטור.
יריב לוין: חשוב שזה יהיה ברור לחלוטין כדי שלא תהיה תחושה שאנחנו מנסים לעקוף את הסיכומים שהגענו אליהם עם האופוזיציה.
יריב לוין: אני אומר את זה לא במקרה, כי אני רוצה שיהיה לגמרי ברור שאנחנו לא עושים מעקף לסיכומים, אלא הכול כפוף לכך שהסיכומים יקוימו, ואנחנו מאשרים את זה עכשיו רק כדי לחסוך את הצורך בעוד ישיבה שמחייבת גיוס קוורום.
אתי בן יוסף: לקריאה ראשונה?
יריב לוין: לקריאה ראשונה בלבד, זה אמרתי בהתחלה.
יריב לוין: הצבעה בעד הבקשה – 9 נגד – אין נמנעים – אין הבקשה התקבלה.
יריב לוין: הבקשה התקבלה.
יריב לוין: רועי, תודה.
יריב לוין: בקשת יו"ר ועדת הכספים להקדמת הדיון בהצעת חוק מיסוי מקרקעין (תיקוני חקיקה) (הוראת שעה), התשע"א-2011, לפני הקריאה השנייה והשלישית
יריב לוין: אני עובר עכשיו לבקשה של יושב ראש ועדת הכספים כדי שלא נעכב גם אותו כאן:
יריב לוין: סעיף ב' – "בקשת יושב ראש ועדת הכספים להקדמת הדיון בהצעת חוק מיסוי מקרקעין (תיקוני חקיקה) (הוראת שעה), התשע"א-2011, לפני הקריאה השנייה והשלישית.
יריב לוין: חבר הכנסת גפני, בבקשה.
משה גפני: אדוני היושב ראש, מדובר על הצעת חוק שמגדילה את היצע הדירות שנמצאות היום בעסקים או בכל מיני דברים אחרים, רק לא מגורים; לעודד אותם למכור אותם בשנתיים הקרובות עם פטור ממס שבח, ומי שלא ימכור תהיה עליו הכבדה והחמרה במס שבח.
משה גפני: זה חוק של המקל והגזר כדי לעודד אנשים להוציא דירות לשוק.
משה גפני: אנחנו לא הספקנו להוציא את זה ביום רביעי עקב חילוקי דעות בין המשרדים השונים.
משה גפני: עד שהצלחנו, ברוך השם, לתווך ביניהם.
משה גפני: אני לא בטוח שהתיווך הצליח לגמרי, אני ראיתי את התשובה של אחד הפקידים ממשרד האוצר באחד העיתונים, אבל החוק הוא טוב לאזרחי ישראל וצריך להעביר אותו היום.
זאב אלקין: היושב ראש, בהמשך לשאלתך לחוק הקודם אני רוצה לעדכן את הוועדה באשר להסכמות בין קואליציה לאופוזיציה על סדרי הדיון השבוע.
זאב אלקין: חלק מההסכמות האלה הוא ששני חוקים יבואו לפני חוק הווד"לים – החוק הזה והחוק הבא שמבקש בשבילו פטור יושב ראש ועדת העבודה והרווחה, חוק ממ"י.
זאב אלקין: לאחר מכן יבוא חוק הווד"לים לדיונים פה.
רחל אדטו: אתה מדבר על חוק שלך על שכירת משרדים?
משה גפני: זה לא חוק שלי, זה חוק ממשלתי, רק שינינו.
משה גפני: זה חוק שפיצלנו.
זאב אלקין: זאת הסיבה שעבור שני החוקים האלה יש פטור מחובת הנחה.
יריב לוין: מי בעד לאשר את הבקשה של יושב ראש ועדת הכספים?
יריב לוין: הצבעה בעד הבקשה – רוב נגד – אין נמנעים – אין הבקשה נתקבלה.
יריב לוין: הבקשה נתקבלה פה-אחד.
יריב לוין: בקשת יו"ר ועדת העבודה, הרווחה והבריאות להקדמת הדיון בהצעות החוק הבאות – 1.
יריב לוין: הצעת חוק הודעה לעובד (תנאי עבודה) (תיקון מס' 4) (אכיפה אזרחית), התשע"א-2011.
יריב לוין: הצעת חוק שירות המדינה (גמלאות) (תיקון מס' 52), התשע"א-2011.
יריב לוין: אני עובר לנושא הבא: בקשת יושב ראש ועדת העבודה, הרווחה והבריאות להקדמת הדיון בשתי הצעות חוק, לפני הקריאה השנייה והשלישית.
יריב לוין: תחילה הצעת חוק הודעה לעובד (תנאי עבודה) (תיקון מס' 4) (אכיפה אזרחית), התשע"א-2011.
יריב לוין: זאבף מי מציג את הבקשה?
זאב אלקין: אני יכול במקומו, לא?
זאב אלקין: אדוני היושב ראש, אני אתחיל דווקא מסעיף ג(2) – הצעת חוק שירות המדינה.
זאב אלקין: זאת הצעת חוק שהזכרתי אותה כרגע.
זאב אלקין: זאת הצעת חוק שלפי הסכמות שהיו על סדרי דיון של השבוע הזה היא צריכה לבוא היום לפני חוק הווד"לים, ולכן מכאן הבקשה של הפטור להצעת החוק הזאת.
זאב אלקין: זאת הצעת חוק ממשלתית שגם כאן
זאב אלקין: הייתה הכוונה להניח אותה עוד ביום רביעי, אבל בגלל הניסיון המוצדק של ועדת העבודה והרווחה לשפר את ההסכם שהושג שם עם העובדים, והדרך להגיע להסכמות היא משרד האוצר, זה יונח רק היום, ולכן באה הבקשה לפטור מחובת הנחה בדיוק כמו במקרה של החוק הקודם שדיבר עליו יושב ראש ועדת הכספים.
זאב אלקין: העיכוב הזה היה מוצדק כי הוא אפשר להגיע לחקיקה יותר טובה ויותר צודקת.
זאב אלקין: לגבי הצעת החוק השנייה – הצעת חוק הודעה לעובד – עד כמה שאני מבין מיושב ראש הוועדה, הוא מבקש את זה לקראת יום רביעי, כי אחרת גם לא צריך פטור.
זאב אלקין: זאת הצעת חוק שלדעתו תונח רק ביום רביעי, ולכן כדי שתהיה אפשרות להצביע עליה ביום רביעי צריך בשבילה פטור מחובת הנחה; אני חוזר שוב על ההסכמות – לא תבוא היום שום הצעת חוק חוץ משני החוקים האלה שהזכרתי והצעת חוק הווד"לים.
זאב אלקין: לכן אני מציע לוועדה לאשר שזה יבוא ביום רביעי.
זאב אלקין: אין כוונה להביא את זה ביום שני.
יריב לוין: אני רוצה להבהיר כאן שני דברים: א', נאמן למדיניות שהנהגתי כאן של צמצום ניכר בנושא של אישור של בקשות של פטור מחובת הנחה, הדבר היחיד שהסכמנו לאשר כאן בקריאה ראשונה זה הבקשה של הממשלה שנעשתה כפוף לכך שהדבר הזה יהיה בהסכמה עם האופוזיציה.
יריב לוין: לגבי הבקשות בקריאה שנייה ושלישית שהן בקשות של ועדות, שם אני, כמובן, אשתדל לסייע יותר.
יריב לוין: אבל גם כאן, לפחות כרגע, הבקשות שמובאות לפניי מוסכמות עם האופוזיציה באשר לוועדת הכספים ולסעיף מס' 2 בבקשה של יושב ראש ועדת העבודה, הרווחה והבריאות.
יריב לוין: ואילו סעיף 1 בנושא הודעה לעובד (תנאי עבודה), שם מדובר בהצעת חוק שמשותפת לחברי כנסת מהאופוזיציה ומהקואליציה, לרבות מסיעת קדימה ומסיעת העבודה.
יריב לוין: לכן אני מניח שיש הסכמה כללית גם למהלך הזה.
יריב לוין: לפיכך מי בעד לאשר תחילה את פטור מחובת הנחה לפני קריאה שנייה ושלישית את הצעת חוק הודעה לעובד (תנאי עבודה) (תיקון מס' 4) (אכיפה אזרחית), התשע"א-2011.
אורי מקלב: אני במקום אייכלר?
יריב לוין: הצבעה בעד הבקשה לפטור מחובת הנחה – רוב נגד – אין נמנעים – אין הבקשה לפטור מחובת הנחה נתקבלה
יריב לוין: 11 – בעד, אין מתנגדים, אין נמנעים.
יריב לוין: הפטור אושר.
יריב לוין: הבקשה השנייה: הצעת חוק שירות המדינה (גמלאות) (תיקון מס' 52), התשע"א-2011 - מי בעד?
יריב לוין: הצבעה בעד בקשת לפטור מחובת הנחה – רוב נגד – אין נמנעים – אין הבקשה לפטור מחובת הנחה נתקבלה.
יריב לוין: בעד – 11, אין מתנגדים, אין נמנעים.
יריב לוין: המלצה על חילופין בראשות הוועדה המיוחדת לבחינת בעיית העובדים הזרים.
יריב לוין: אני עובר מכאן לסעיף א': המלצה על חילופים בראשות הוועדה המיוחדת - -
דוד רותם: אפשר קודם את ה'?
יעקב כץ: לא, לא, אני רוצה שנגמור עם זה.
יריב לוין: המלצה על חילופים בראשות הוועדה המיוחדת לבחינת בעיית העובדים הזרים.
יריב לוין: ההמלצה הזאת מתבקשת על-פי הסיכומים שישנם בין סיעות הבית, ועל-פיהם חבר הכנסת יעקב כץ שעשה שם מלאכה מסורה, נאמנה שפירותיה ניכרים, יפנה את מקומו לנציג סיעת מרצ, שאני מבין שמטעמכם זה יהיה חבר הכנסת ניצן הורוביץ.
דוד רותם: אם יעקב כץ מפנה את מקומו כולם בעד.
אורי אורבך: הבעיה היא שניצן נכנס.
דוד רותם: לא, זאת פחות בעיה.
יריב לוין: לבקשת חבר הכנסת כץ, בבקשה.
יעקב כץ: תודה ליושב ראש.
יעקב כץ: בנסיעה האחרונה שלי נסעתי אתמול למתקן "סהרונים".
יעקב כץ: עשינו סיור במתקן, והתופעה שראינו הייתה דבר מזעזע.
יעקב כץ: החודש הזה חזרנו לממדים שלא היו כדוגמתם בכניסה של מסתננים לארץ ישראל.
יעקב כץ: זה יגיע לכ-2,000 בחודש הזה בחודשים הקרובים.
יעקב כץ: ראינו תופעה מאוד יפה שסיפר מנהל המתקן: שני אוטובוסים עומדים לרדת לתל-אביב עם סודנים – לא נוצרים, ניצן – מוסלמים.
יעקב כץ: הם נוסעים לדרום תל-אביב כאשר הדירות כבר מוכנות.
יעקב כץ: הדירות מוכנות לשני אוטובוסים מלאים כל יום, המאכערים מסדרים להם.
רחל אדטו: מה זה דירות?
דוד רותם: כצל'ה, אני מבקש שמנהלת הוועדה - - -
אופיר אקוניס: זה לא דיור בר השגה, זה - - -
יעקב כץ: שני אוטובוסים מגיעים מהגדר עם מספר כזה שמגיע באותה שנייה.
יעקב כץ: ייאוש מוחלט במתקן.
יעקב כץ: זאת אומרת, אנחנו צפויים לקבל נוסף ל-40 אלף שנמצאים כרגע בארץ עוד כ-10,000 עד סוף דצמבר, ומכיוון שהגדר תהיה גמורה רק ב-2013 תצפו לעוד 24 אלף אנשים רק בשנת 2012.
יעקב כץ: זאת אומרת – תל-אביב מתמלאת.
יעקב כץ: וזאת הסיבה המרכזית לכך שאין דיור היום בתל-אביב.
יעקב כץ: אתם לא מקשיבים, אקוניס.
יעקב כץ: באים אנשים מחוץ לארץ עם דרכונים – סודנים, ובעיקר סודנים; הדרכונים ביד, ומפזרים אותם תוך שבועיים בכל מרכזי העיר.
זאב אלקין: עצה ידידותית: זה נאום מצוין בטקס חילופי יושבי ראש.
זאב אלקין: מחר.
יעקב כץ: אלקין, כיוון שיש הפגנות של אוהלים צריך לדעת שהסיבה העיקרית שאנחנו נמצאים בצרה צרורה בתל-אביב היום, שקרוב ל-50 אלף מסתננים נכנסו לשם בארבע השנים האחרונות - - -
יעקב כץ: זה מקום שהיו באים אליו זוגות צעירים וסטודנטים - - -
קריאות: להצביע.
יעקב כץ: לכן צריך לעשות מאמץ- - -
נסים זאב: זה נאום לכנסת, למליאה.
יעקב כץ: אין דבר.
יעקב כץ: אני אמרתי, ובזה אני מסיים - - -
יריב לוין: תגידו לי, מה זה התת תרבות הזאת?
יעקב כץ: בושה וחרפה, דודו רותם, אף אחד לא הפריע לך.
יריב לוין: מה יהיה כבר?
יריב לוין: אורי, אני לא יכול ככה.
יעקב כץ: יושב ראש הוועדה, בזה אני רוצה לסיים.
יעקב כץ: כיוון שהעיר תל-אביב הולכת ומתמלאת ונהיית עיר אפריקנית אנחנו ביהודה ושומרון לא הכנו מספיק מקומות לקלוט את כל הפליטים היהודים של תל-אביב.
יעקב כץ: לכן אני מבקש שתהיה פה התארגנות להצלת העיר תל-אביב ברגע האחרון.
יעקב כץ: אני מדבר על הצלת העיר תל-אביב, כי העיר תל-אביב תהפוך להיות עיר אפריקנית תוך 5-4 שנים עם קרוב ל-200 אלף אפריקנים.
יריב לוין: אני מוכרח להצטרף להבעת התדהמה נוכח חוסר האונים בטיפול בסוגיה הזאת.
יריב לוין: פשוט שערורייה, אנחנו מאבדים את המדינה הלכה למעשה, יוצרים בעיות דיור, בעיות סוציאליות, בעיות דמוגרפיות – פשוט איום ונורא.
יריב לוין: חבר הכנסת הורוביץ, כל זה מתגלגל לפתחך.
ניצן הורוביץ: אני מתכוון לטפל - - - אני רוצה להביע הערכה לכצל'ה.
ניצן הורוביץ: אנחנו באים ממחנות שונים, אבל הוא עשה את זה במסירות, באכפתיות והשקיע בזה המון מאמץ ואנרגיה – בנושא האנשים שחודרים דרך הגבול, בנושא העובדים הסיעודיים והנכים, בנושא העובדים של החקלאות, בנושא עובדי הבניין, ענפי המסעדות.
ניצן הורוביץ: זה אחד הנושאים הקשים, המורכבים, הגדולים, הסבוכים שנמצאים על סדר היום.
ניצן הורוביץ: אני מלא הערכה על הטיפול המסור של חבר הכנסת יעקב כץ, לסיורים שהוא עשה, טרח, למד את הנושא, יצא לשטח.
ניצן הורוביץ: בחלק מהדברים – מעט מדי – אני הצטרפתי אליו.
ניצן הורוביץ: הוא פשוט השקיע בזה את כל נשמתו, ומגיעה לו הערכה גדולה מאוד מכולנו.
אופיר אקוניס: אני מבקש להצטרף.
יריב לוין: אנחנו בוודאי גם נאמר את הדברים מחר.
יריב לוין: אם כך, אני מציע לאשר באופן פורמלי את ההמלצה בנוסח הבא - -
אופיר אקוניס: מי מחליף אותו?
יריב לוין: - - "בהתאם להוראת סעיף 97י"ב(א)(1) לתקנון הכנסת ועדת הכנסת מחליטה בישיבתה היום, 1 באוגוסט 2011, א' באב התשע"א להמליץ בפני הוועדה המיוחדת לבחינת בעיית העובדים הזרים לבחור בחבר הכנסת ניצן הורוביץ לכהן כיושב ראש הוועדה במקום חבר הכנסת יעקב כץ.
יריב לוין: את ההמלצה הזאת אני, כמובן, אביא בפני הוועדה לאישורה.
יריב לוין: מי בעד ההמלצה?
יעקב כץ: אני מצטרף.
יריב לוין: הצבעה בעד ההמלצה לחילופי יו"ר הוועדה לבחינת בעייתם של העובדים הזרים – רוב נגד – אין נמנעים – אין ההמלצה לחילופי יו"ר הוועדה לבחינת בעייתם של העובדים הזרים, נתקבלה.
יריב לוין: אני מתנגדים, אין נמנעים.
יריב לוין: אושר פה-אחד.
יריב לוין: פניית יושב ראש הכנסת בדבר מועדי ישיבת מליאת הכנסת ביום שלישי, ב' באב התשע"א- 2.8.2011, בהתאם לסעיף 19(א)(1) לתקנון הכנסת
יריב לוין: רבותיי, הסעיף האחרון.
אברהם מיכאלי: הסעיף על נפילת הכנסת או לא.
יריב לוין: הסעיף על נפילת הכנסת לא נמצא פה ולא יהיה פה.
יריב לוין: פניית יושב ראש הכנסת בדבר מועדי ישיבת מליאת הכנסת ביום שלישי, ב' באב התשע"א-2 באוגוסט 2011, בהתאם לסעיף 19(א)(1) לתקנון הכנסת.
ציון פיניאן: אתם תהיו עוד הרבה שנים עם החלומות האלה.
ציון פיניאן: הרבה שנים.
ציון פיניאן: מי שרוצה שחלומותיו יתגשמו שיישן מעט מדי.
רחל אדטו: לפני שבועיים חשבת אחרת, השבועיים האלה עשו משהו.
ציון פיניאן: אין סיכוי, אין סיכוי.
ציון פיניאן: לא אוהלים ולא מעברות.
יריב לוין: חבר'ה, תאמינו לי, יש לי כל הזמן שבעולם.
יריב לוין: אני אהיה תקוע פה, כנראה, בין כה וכה בשלושת הימים האלה.
יריב לוין: ירדנה, בבקשה.
ירדנה מלר הורוביץ: בעקבות סיכום שהגיעו אליו סיעות האופוזיציה עם סיעות הקואליציה על סדרי הדיון השבוע אנחנו הבנו שיש בקשה, ויושב ראש הכנסת נענה לה, להקדים את מועד הישיבה ביום שלישי מ-16:00 ל-11:00.
ירדנה מלר הורוביץ: בכלל, כל השבוע יהיו ישיבות מאוד ארוכות, אבל זה לא משנה את הסדרים.
ירדנה מלר הורוביץ: הדבר היחיד שנדרשת לו החלטת הוועדה זה לגבי הקדמת מועד הישיבה ל-11:00.
רחל אדטו: והוועדות תהיינה?
ירדנה מלר הורוביץ: יושב ראש הכנסת אמר שישיבות הוועדות תתקיימנה במקביל כפוף להצבעות.
ירדנה מלר הורוביץ: כיוון שביום שלישי אין הצבעות, זה רק יהיה דיונים - - -
דוד רותם: יש הצבעות בוועדות, וזה בעייתי מאוד.
יריב לוין: אי אפשר לקיים ישיבה ככה.
דוד רותם: אני אבטל את כל הישיבות.
ירדנה מלר הורוביץ: למה?
ירדנה מלר הורוביץ: אתה לא נדרש לבטל.
יריב לוין: ירדנה, אם אני יכול, אני רוצה שתי בקשות הבהרה שלא ברורות לי.
יריב לוין: א', מבחינת הוועדות – יש צורך בקבלת היתר לכל ישיבה או יש היתר גורף מראש?
ירדנה מלר הורוביץ: היתר גורף כפוף להצבעות במליאת הכנסת.
ירדנה מלר הורוביץ: לא צפויות הצבעות ביום שלישי.
יריב לוין: ההיתר הזה חל מראש גם לגבי ישיבות ביום רביעי?
ירדנה מלר הורוביץ: ביום רביעי בדרך כלל הוועדות מתקיימות עד השעה 11:00, וב-11:00 צפוי סיכום הדיון והצבעות.
יריב לוין: זאת אומרת שכל מה שאחרי 11:00 יצטרך אישור ביום רביעי, ולעומת זאת ביום שלישי מ-11:00 ל-16:00 או גם מעבר ל-16:00?
ירדנה מלר הורוביץ: בדרך כלל הוועדות יושבות - - -
יריב לוין: בין 11:00 ל-16:00 אין צורך באישור מראש להתכנס.
יריב לוין: שנית, יהיו בפתח הישיבה ביום שלישי נאומים בני דקה או לא?
ירדנה מלר הורוביץ: זה בהתאם לרישום האנשים.
זאב אלקין: לפי הסיכום שלנו לכאורה, לא צריך להיות.
זאב אלקין: אם האופוזיציה תרצה - - -
ירדנה מלר הורוביץ: אם האופוזיציה תרצה אנחנו נקיים.
ארבל אסטרחן: לפי התקנון, יום שלישי חייב להיפתח בנאומים בני דקה.
זאב אלקין: אבל זה כאילו דיון רצוף.
ירדנה מלר הורוביץ: תיאורטית יכולים חברי הכנסת לא להירשם וולונטרית.
זאב אלקין: אני אקבל כאן כל הצעה של האופוזיציה.
רחל אדטו: אפשר יהיה לוותר?
רחל אדטו: אפשר יהיה לדבר כל הערב והלילה באותו יום.
יריב לוין: לפי דעתי, אי אפשר מבחינה תקנונית, נכון?
זאב אלקין: לא, אם זה המשך דיון - - -
יריב לוין: אלא אם יש הסכמה כללית.
דוד רותם: אפשר לעשות את זה כי אף אחד לא יירשם.
ירדנה מלר הורוביץ: זה מה שהצעתי – וולונטרית.
רחל אדטו: אז אפשר שיושבי ראש הסיעות ינחו את הסיעות שלהם לא להירשם לדיונים האלה.
רחל אדטו: זה הכי פשוט.
זאב אלקין: מבחינה משפטית דיון שהתחיל ביום שני יסתיים ביום רביעי.
זאב אלקין: בהסכמה עושים הפסקות בדיון הזה.
זאב אלקין: משעה 1:00 אחר חצות עד 11:00 בבוקר, ואחר כך - - -
רחל אדטו: בעיקרון לחברי האופוזיציה יש הבמה לפיליבסטר הזה למשך הרבה זמן, מ-11:00 עד 1:00, זאת אומרת הבעיה של נאומים בני דקה היא בעיקר של הקואליציה, כי מבחינה זו לנו יש הזמן, היכולת והמקום לדבר.
רחל אדטו: לכן אם הקואליציה - - -
ירדנה מלר הורוביץ: היא דווקא אומרת שזה כלי של האופוזיציה.
רחל אדטו: אם אתם מוותרים, לנו יש הבמה באמת - - -
יריב לוין: אז אני מבין שיש הסכמה שאין נאומים בני דקה.
רוברט אילטוב: אני מבין מה שרחל אדטו אומרת, אבל אני לא בטוח שזה על דעת סיעות האופוזיציה.
עינת וילף: מה הבעיה להשאיר את זה?
עינת וילף: זה חצי שעה במהלך הדיון.
יריב לוין: אין לי שום בעיה, אני רק רוצה לדעת מה רוצים.
ירדנה מלר הורוביץ: זה גם וולונטרי.
ירדנה מלר הורוביץ: זה סעיף על סדר היום, ואם אף אחד במליאה לא ירצה לנצל את זה אז ממילא הוא - - -
יריב לוין: כדי שלא נבזבז את הזמן.
יריב לוין: אני מציע לאור הדברים האלה כך: ההחלטה היא על בסיס ההבנה שיש נאומים בני דקה.
יריב לוין: אם תהיה הסכמה בין כולם שיורדים מהעניין או מצמצמים אותו אז יביאו אותה לידי ביטוי בפועל.
רוברט אילטוב: יש לך אישור.
אברהם מיכאלי: בלי לפגוע בזכותה של האופוזיציה לדבר דקה.
יריב לוין: רבותיי, אני מבקש להביא את בקשת יושב ראש הכנסת, על-פי אישורו של יושב ראש סיעת ישראל ביתנו, להצבעה.
יריב לוין: הצבעה בעד בקשת יושב ראש הכנסת – רוב נגד – אין נמנעים – אין בקשת יושב ראש הכנסת, נתקבלה.
יריב לוין: הבקשה נתקבלה פה-אחד, אין מתנגדים, אין נמנעים.
יריב לוין: להתראות בקרוב.
יריב לוין: על סדר היום קביעת ועדות – למעשה, שתי הצעות חוק שקשורות זו בזו, ועוד הצעה שלישית בעניין אחר.
יריב לוין: ההצעות הראשונות, הצעת חוק התקשורת (בזק ושידורים)(תיקון מס' 50)(הגבלת תשלום והפסד הטבה בשל ביטול הסכם התקשרות), התשע"א-2011 (מ/590); והצעת חוק התקשורת (בזק ושידורים)(תיקון - איסור על קנסות יציאה), התשע"א-2011 (פ/2824/18), של חבר הכנסת אופיר אקוניס.
יריב לוין: ההמלצה של הלשכה המשפטית היא, כמובן, להעביר את ההצעה לדיון בוועדת הכלכלה.
יריב לוין: היו הצעות להעביר את העניין לכלכלה ולוועדת החינוך, התרבות והספורט.
יריב לוין: נדמה לי שברור לגמרי שהנושא הזה הוא בתחום סמכותה של ועדת הכלכלה.
אופיר אקוניס: אגב, ה-מ/590 זה הממשלתית?
אופיר אקוניס: גם עליה התבקשו - אם כך, התרגיל לא היה כל כך חכם.
יריב לוין: אני הבנתי שכנראה, נפלה טעות סופר בפרוטוקול, והמחלוקת שהועלתה היתה בהתייחס להצעה הפרטית ולא להצעה הממשלתית, אבל שתיהן עברו אליי כמקשה אחת, וההחלטה חייבת להתקבל בשתיהן גם יחד.
יריב לוין: לפיכך אני מציע להעביר את שתי ההצעות גם יחד לוועדת הכלכלה.
יריב לוין: הצבעה בעד – פה אחד אושר.
יריב לוין: בעד – פה אחד, אין נגד, אין נמנעים.
יריב לוין: קביעת ועדות לדיון בהצעות החוק הבאות: 3.
יריב לוין: הצעת חוק למניעת הסתננות (עבירות ושיפוט) (תיקון מס' 3 והוראת שעה), התשע"א-2011 (מ/577)
יריב לוין: אנחנו עוברים לנושא הבא - הצעת חוק למניעת הסתננות (עבירות ושיפוט) (תיקון מס' 3 והוראת שעה), התשע"א-2011 (מ/577).
יריב לוין: מדובר בהצעת חוק מאוד חשובה, שנוגעת לטיפול בסוגיית המסתננים.
יריב לוין: ההצעה של הלשכה המשפטית היא להעביר את ההצעה לוועדת הפנים והגנת הסביבה.
יריב לוין: באופן די חריג היתה ממני בקשה גם של הממשלה באופן מפורש, שביקשה שהנושא הזה יעבור לוועדת הפנים והגנת הסביבה.
יריב לוין: היו הצעות להעביר את זה לוועדה לבחינת בעיית העובדים הזרים או לחוק, חוקה ומשפט והגנת הסביבה, ונדמה לי שהמקום הטבעי והנכון הוא בוועדת הפנים והגנת הסביבה.
יריב לוין: בעד - פה אחד, אין מתנגדים, אין נמנעים.
יריב לוין: אנחנו נתחיל בסעיף 2 לסדר היום, שנוסף מחמת דחיפות הענין וחשיבותו, וזאת פנייתו של יושב ראש ועדת הכלכלה, חבר הכנסת כרמל שאמה הכהן, בדבר נושא חדש בסוגיה שעלתה בעת הדיון בהצעת חוק הליכי התכנון והבנייה להאצת הבנייה למגורים (הוראת שעה), התשע"א-2011.
יריב לוין: אני אבקש, אדוני, יושב ראש ועדת הכלכלה, שתציג את הדברים, ואני מבין שחבר הכנסת דב חנין, שהעלה והתייחס לסוגיה הזאת גם בוועדת הכלכלה, יגיב.
כרמל שאמה-הכהן: כמו שאמרת, מדובר בחקיקת חוק ועדות הדיור הלאומיות.
כרמל שאמה-הכהן: מדובר בחוק שהוא בעצם הוראת שעה תחום בזמן.
כרמל שאמה-הכהן: הממשלה ביקשה שתוקף הוראת השעה יהיה כשנה וחצי עם אפשרות הארכה, אם אינני טועה...
כרמל שאמה-הכהן: יש אפשרות הארכה, דב?
דב חנין: לא, אין.
כרמל שאמה-הכהן: מה שאנחנו ביקשנו בוועדה זה בעצם שמאחר ומדובר במצב חירום ואנחנו לא יודעים אם הוא יסתיים במהרה בשוק הדיור, אנחנו רואים במה כרוך הליך חקיקה בלהעביר חוק מהסוג הזה, והדיונים מתקיימים לאורך שעות ארוכות גם בימים לא קונבנציונאליים בפעילות הכנסת, תוך ויכוחים קשים ונוקבים.
כרמל שאמה-הכהן: בקשנו תוספת שתאפשר גמישות לשרים הממונים על החוק או לשר הממונה על החוק לחזור לכנסת ולבקש ארכה של 8 חודשים בלבד.
כרמל שאמה-הכהן: לבקש ארכה על השנה וחצי, שזאת ארכה של פחות ממחצית מהוראת השעה.
כרמל שאמה-הכהן: באישור הכנסת הסכמנו אפילו שזה אולי יהיה באישור חריג של המליאה או ועדת הכנסת, שהיא הוועדה הרלוונטית או המליאה, ואז טען חבר הכנסת דב חנין שמדובר בנושא חדש.
כרמל שאמה-הכהן: הייעוץ המשפטי אמר לי שאכן מדובר בנושא חדש למרות שלדעתי לא מדובר בנושא חדש.
כרמל שאמה-הכהן: הייעוץ המשפטי של ועדת העבודה המשותפת, היועצת המשפטית - -
שלמה מולה: זה לא בדיוק מה שהם אמרו.
דב חנין: הם אמרו שנדרשת החלטה של ועדת הכנסת.
כרמל שאמה-הכהן: אמרו לי שאין לי שיקול דעת.
כרמל שאמה-הכהן: מרגע שנאמר, כך נהגתי ופעלתי אבל אני חייב להוסיף שמשמעות החוק ברורה היום לכל חברי הכנסת ואני חושב שכמעט לכל אזרח בישראל.
כרמל שאמה-הכהן: לא צריך לכבול את ידיה של הממשלה כי הרי הממשלה יכלה לבקש גם שנה וחצי, שנתיים ואף אחד לא היה מתווכח על זה באופן כזה דרמטי.
כרמל שאמה-הכהן: אנחנו ביקשנו לאפשר גמישות למנגנון הזה שהממשלה הולכת להקים ולהפעיל, ולאפשר לו, במקרה ומשבר הדיור לא יסתיים תוך מספר חודשים או בשנה הקרובה ולא יראה כל האור שאנחנו מצפים לראות במהרה, לאפשר לממשלה לחזור לכנסת, לא חידוש אוטומטי בשיקול דעת של הממשלה בלבד אלא לחזור לכנסת בכל הליך שהכנסת תבחר ולבקש ארכה וגם אז, שיקול הדעת הוא אצל חברי הכנסת אם לאשר ואם לאו.
כרמל שאמה-הכהן: לכן, לא מדובר, לדעתי, בנושא חדש.
דב חנין: החוק שאנחנו מדברים עליו הוא חוק יוצא דופן, וכולנו מסכימים מסביב לשולחן בדיוני הוועדה שידידי, חבר הכנסת כרמל שאמה עומד בראשה, שאכן מדובר בחוק יוצא דופן, שגם הממשלה אומרת שעקב אותו מצב קיצוני שקיים בתחום הדיור, היא מבקשת מערכת של צעדים שיש להם מחיר כבד בצד התכנוני, בצד החברתי, בצד הסביבתי.
דב חנין: אבל אומרת הממשלה שאת המחיר הכבד הזה אנחנו צריכים לשלם כהוראת שעה במהלך דחוף, חיוני, שתהיה לו גם השפעה גדולה ומיידית מהרגע שהוא ייכנס לפעולה ואכן, מדובר בחוק שיש בו מנגנונים מרחיקי לכת, שונים ובחלקם אפילו הייתי אומר משונים.
דב חנין: התגברות על מערכות תכנון קיימות, הליכים תכנוניים לא תקינים, הפרטה של מערכות התכנון במדינת ישראל של הייעוץ המקצועי, ושורה ארוכה של בעיות אחרות מכל הסוגים.
דב חנין: החוק הזה, שהובא בפני הכנסת והציג אותו בפני הכנסת ראש הממשלה בכבודו ובעצמו, הוא הציג אותו כמהלך קצר טווח וחירומי וככזה הוא נדון.
דב חנין: היום לבוא ולהגיד שהחוק הזה יוארך מעבר לתקופת החירום שאליה מתייחס ראש הממשלה, זו חריגה ממסגרת הנושא שהוצג על ידי ראש הממשלה מלכתחילה.
דב חנין: אני לא נכנס כאן לויכוחים על תוכנו של החוק, אני מדבר רק על הסוגיה הספציפית של החריגה מהנושא.
דב חנין: באופן ספציפי, אני חושב שהרעיונות שהועלו במסגרת הוועדה, יש להם משמעות קונסטיטוציונית מרחיקת לכת.
דב חנין: הועלה במסגרת הוועדה רעיון שחוק כזה, חוק כל כך חריג ויוצא דופן, יוארך על ידי שרים באישור של ועדה של הכנסת.
דב חנין: אני חושב שלרעיון כזה אין מקום ולא רק לנושא חדש אלא ברמה העקרונית אני לא חושב שחוק כזה ראוי להארכה בצורה כזאת, במנגנון כזה.